Universis presentes litteras inspecturis, nos magister Bartholomeus officialis magistri Nicholai archidiaconi Eduensis, et archipresbiter de Kadrellis, notum facimus quod in nostra presencia propter hoc personaliter constituti dominus Hugo dictus Bussiliez, miles, et Henricus, ejus filius, non coacti, non decepti, recognoscunt et confitentur in jure coram nobis se tenere et debere tenere a reverendo in Christo patre Jacobo, Dei gratia Eduensi episcopo, et ab episcopis Eduensibus qui fuerint pro tempore, in feodo, mansum et heredes dicti Guehimini de Vaudelin in parrochia de Yssiaco, promittuntque coram nobis ante dicti dominus Hugo et Henricus pro se et suis dictum feodum ad usus et consuetudinem patrie fideliter tenere et integre custodire, et quo ad hoc cohercioni et juridictioni curie archidiaconi Eduensis totaliter se supponunt ad quemcumque locum se transferrant, maneant vel existant, sine reclamatione et revocatione alterius curie sive fori. In cujus rei, etc. [sic]. Datum anno Domini Mº CCº octuagesimo quarto, mense decembri.